Бинка Пеева
Агностицизъм

chitanka.info

Ще остана

така

висока,

поне както

ме виждаш

в хищния лепкав облак

на хоризонта на събитията.

Разпознаваш мен именно защото

тялото ми се свлече след капките с красиво движение

и защото сам си позволи да си позволиш

да се набодеш на дума, да ти спре дъхът.

Някога в аромата на дъбови гори ще се укрия

(не, не ме поглеждай синеоко, това ме убива).

Защото ти е с мен препълнено —

дори не ме споменавай.

(Освен ако има значение?

Освен ако няма значение?)

Не знам в какво,

но вярвам.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.